Tramp: Bütün sivil dünya Şimali Koreya təhlükəsinin qarşısını almaq üçün bir olmalıdır 
ABŞ prezidenti Donald Tramp Pekində Çin prezidenti Şi Tsinpinlə danışıqlarda böyük inkişafın əldə edildiyini bildirib
ABŞ prezidenti Donald Tramp regionu və dünyanı Şimali Koreya rejimi tərəfindən gələn təhlükədən xilas etmək üçün administrasiyasının Çinlə əməkdaşlıq edəcəyini elan edib. Prezident Tramp Asiya səfəri çərçivəsində Pekində Çin lideri Şi Tsinpinlə görüşüb. Şimali Koreya Çin prezidenti ilə danışıqların əsas diqqət mərkəzində olub. Çin prezidenti Şi Tsinpinlə yanaşı dayanan Tramp bildirib ki, Vaşinqton və Pekin üç il ərzində nüvə silahları və ballistik raket proqamlarını sürətlə inkişaf etdirən Pxenyan probleminin həllində “əvvəlki səhvlərə yol verilməyəcəyi” haqda razılıq əldə edib. ABŞ prezidenti Donald Tramp: Çin prezidentinin çıxışının tonu daha sakit olub. Tramp bundan əvvəl Şimali Koreya da daxil olmaqla, Çin lideri ilə danışıqlarda böyük irəliləyiş əldə edildiyini bildirib. ABŞ prezidenti Donald Tramp: Trampın şərəfinə rəsmi qəbulda iki lider qırmızı xalının üzərində yanaşı addımlayıb. Hərbi orkestr iki ölkənin milli himnini ifa edib. Tyananmın meydanından Amerika liderinin şərəfinə toplardan atış açılıb. Rəngarəng geyimdə məktəblilər əllərində Amerika və Çin bayraqlarını dalğalandırıblar. Tramp-Şi danışıqlarında ABŞ və Çin arasında ticarət defisiti də müzakirə edilib. Bu, ABŞ prezidentinin Çin və Birləşmiş Ştatlar arasında ticarət balansında qeyri-tarazlığın olmasından şikayət etməsinə görə həssas bir məsələdir. Tramp bildirib ki, ABŞ və Çin arasında ticarət defisiti “yüz milyardarla dollar təşkil edir” və “əvvəlki administrasiyalar bunun bu səviyyəyə gəlib çatmasına imkan verib.” ABŞ prezidenti Donald Tramp: Çin prezidenti Şi Tsinpin: Hər iki lider prezident Trampın səfəri zamanı 250 milyard dollarlıq biznes razılışmalarını qeyd edib. Lakin bəzi qeyri-icbari memorandumlar heç vaxt icra olunmaya bilər.